PIELIKUMS NR.1

Daugavpils pilsētas domes

2019.gada 10.oktobra

lēmumam Nr.606

**Daugavpils 12.vidusskolas projekta**

**“Kopā dažādībā”***(“Together in our diversity” 2019-1-ES01-KA229-064643\_2)* **apraksts**

|  |  |
| --- | --- |
| Projekta pieteicējs | Daugavpils 12. vidusskola, Daugavpils, Latvija |
| Projekta partneri | Padro Feijas koledža, Hihona, Spānija  G.DA Procidas zinātniskais licejs, Salerno, Itālija  Karmenas Suilvas nacionālā pedagoģijas koledža, Timišoara, Rumānija |
| Projekta ilgums | No 2019.gada 1. septembra līdz 2021. gada 31. augustam (24 mēneši) |
| Projekta mērķis | Eiropas Savienības Erasmus+ programmas (KA2) skolu sektora projekta mērķis ir sociālā iekļaušana un priekšlaicīgas mācību pārtraukšanas mazināšana, attīstot sociālās, digitālās, svešvalodu sarunvalodas un starpkultūru kompetences. |
| Projekta apraksts | Projekta realizācijas gaitā tiks izvirzīti sasniedzamie rezultāti:   * + - 1. sekmēt sociālo iekļaušanos un novērst priekšlaicīgu mācību pārtraukšanu;       2. veicināt sociālās un pilsoniskās, digitālās un starpkultūru prasmes;       3. attīstīt projekta dalībnieku angļu valodas sarunvalodas prasmes;       4. kritiski analizēt un apzināt sociālās integrācijas jautājumus vairākās Eiropas valstīs, kā arī valodā un kultūrā, lai rastu kopīgo četrās dalībvalstīs;       5. piedāvāt instrumentus, kas ļaus novērst problēmas, ar kurām skolu kopienas saskaras sociālās un etniskās daudzveidības, migrācijas, ekonomisko atšķirību dēļ;       6. veicināt eTwinning, kā instrumenta izmantošanu, lai izstrādātu kvalitatīvus projektus izglītībā. |
|  | 100% ES Mūžizglītības Erasmus+ programmas atbalsts:   * projekta kopējais finansējums – 31 342,00 eiro (trīsdesmit vien tūkstotis trīs simti četrdesmit divi eiro); * Daugavpils pilsētas domes priekšfinansējums 2020.gadā 20% apmērā – 6268,40 EUR (seši tūkstoši divi simti sešdesmit astoņi eiro un 40 eiro centi), kas tiks atgriezts pēc projekta noslēguma un gala atskaites iesniegšanas 2021.gadā. |
| Projekta mērķa grupa | Daugavpils 12. vidusskolas 14-17 gadus veci skolēni, kuriem sociālu, ekonomisku vai akadēmisku apstākļu dēļ nebūtu iespēja ceļot uz ārzemēm, iepazīt un darboties kopā ar citu valstu skolēniem, kuriem ir bijusi iepriekšēja pieredze un kompetences piedaloties līdzīgos starptautiskos projektos. Dalība projektā palielinās piederības sajūtu Eiropai, novēršot rasistisku, neiecietīgu un šovinistisku uzvedību. |
| Projekta aktivitātes | Projekta ietvaros tiks attīstītas četras galvenās tēmas, sadarbojoties eTwinning platformā un īstermiņa mobilitāšu laikā:   1. migrācija, etniskā piederība, minoritātes; 2. spējas, speciālās vajadzības, apdāvināti skolēni, īpašās programmas; 3. dzimumu daudzveidība, stereotipiski tēli, seksualitāte; 4. kultūru un valodu daudzveidība, ES vērtības un izaicinājumi.   Katra projekta partnerskola būs uzņemošā valsts vienas skolēnu īstermiņa mobilitātes laikā. Tiks organizētas 2 skolotāju starptautiskās tikšanās, kurās notiks apmācības par eTwinning, moderno tehnoloģiju un rezultātu izplatīšanas stratēģijām. |

Domes priekšsēdētājs *(personiskais paraksts)* A. Elksniņš